Document ID: 32004R2088

ΚΑΝΟΝΙΣΜΌΣ (ΕΚ) αριθ. 2088/2004 ΤΗΣ ΕΠΙΤΡΟΠΉΣ
της 7ης Δεκεμβρίου 2004
για τροποποίηση του κανονισμού (ΕΚ) αριθ. 2497/2001 και του κανονισμού (ΕΚ) αριθ. 2597/2001 σχετικά με τις δασμολογικές ποσοστώσεις για ορισμένα ψάρια και προϊόντα της αλιείας καταγωγής Δημοκρατίας της Κροατίας και για ορισμένους τύπους οίνου καταγωγής Κροατίας, πρώην Γιουγκοσλαβικής Δημοκρατίας της Μακεδονίας και Σλοβενίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την πράξη προσχώρησης στην Ευρωπαϊκή Ένωση της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας και των προσαρμογών των συνθηκών επί των οποίων βασίζεται η Ευρωπαϊκή Ένωση (1), και ιδίως το άρθρο 57 παράγραφος 2,
τον κανονισμό (ΕΚ) αριθ. 2248/2001 του Συμβουλίου, της 19ης Νοεμβρίου 2001, όσον αφορά ορισμένες διαδικασίες για την εφαρμογή της συμφωνίας σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Κροατίας, αφετέρου, καθώς και για την εφαρμογή της ενδιάμεσης συμφωνίας μεταξύ της Ευρωπαϊκής Κοινότητας και της Δημοκρατίας της Κροατίας (2), και ιδίως το άρθρο 7,
τον κανονισμό (ΕΚ) αριθ. 153/2002 του Συμβουλίου, της 21ης Ιανουαρίου 2002, όσον αφορά ορισμένες διαδικασίες για την εφαρμογή της συμφωνίας σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της πρώην Γιουγκοσλαβικής Δημοκρατίας της Μακεδονίας, αφετέρου, καθώς και για την εφαρμογή της ενδιάμεσης συμφωνίας μεταξύ της Ευρωπαϊκής Κοινότητας και της πρώην Γιουγκοσλαβικής Δημοκρατίας της Μακεδονίας (3), και ιδίως το άρθρο 7,
Εκτιμώντας τα ακόλουθα:
(1)
Με την απόφαση 2004/778/ΕΚ της 11ης Οκτωβρίου 2004 (4), το Συμβούλιο προέβη στη σύναψη του πρωτοκόλλου της ενδιάμεσης συμφωνίας για το εμπόριο και τα εμπορικά θέματα μεταξύ της Ευρωπαϊκής Κοινότητας, αφενός, και της Δημοκρατίας της Κροατίας, αφετέρου, για να ληφθεί υπόψη η προσχώρηση της Τσεχικής Δημοκρατίας, της Δημοκρατίας της Εσθονίας, της Δημοκρατίας της Κύπρου, της Δημοκρατίας της Ουγγαρίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας, και της Σλοβακικής Δημοκρατίας στην Ευρωπαϊκή Ένωση, εφεξής «πρωτόκολλο διεύρυνσης». Το πρωτόκολλο διεύρυνσης εφαρμόζεται προσωρινά από την 1η Μαΐου 2004.
(2)
Με την απόφαση της 22ας Νοεμβρίου 2004 (5), το Συμβούλιο εξουσιοδοτεί την υπογραφή και προβλέπει την προσωρινή εφαρμογή, από την 1η Μαΐου 2004, πρωτοκόλλου της συμφωνίας σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Πρώην Γιουγκοσλαβικής Δημοκρατίας της Μακεδονίας, αφετέρου, για να ληφθεί υπόψη η προσχώρηση στην Ευρωπαϊκή Ένωση της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Ουγγαρίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας, εφεξής «πρωτόκολλο διεύρυνσης».
(3)
Αμφότερα τα πρωτόκολλα διεύρυνσης προβλέπουν νέες δασμολογικές ποσοστώσεις και τροποποιήσεις των υφιστάμενων δασμολογικών ποσοστώσεων που ορίζονται στον κανονισμό (ΕΚ) αριθ. 2497/2001 της Επιτροπής, της 19ης Δεκεμβρίου 2001, για το άνοιγμα και τον τρόπο διαχείρισης κοινοτικών δασμολογικών ποσοστώσεων για ορισμένα ψάρια και προϊόντα της αλιείας καταγωγής Δημοκρατίας της Κροατίας (6) και στον κανονισμό (ΕΚ) αριθ. 2597/2001 της Επιτροπής, της 28ης Δεκεμβρίου 2001, σχετικά με το άνοιγμα και τον τρόπο διαχείρισης κοινοτικών δασμολογικών ποσοστώσεων για ορισμένους τύπους οίνου καταγωγής Δημοκρατίας της Κροατίας, πρώην Γιουγκοσλαβικής Δημοκρατίας της Μακεδονίας και Δημοκρατίας της Σλοβενίας (7).
(4)
Για την εφαρμογή των νέων δασμολογικών ποσοστώσεων και των τροποποιήσεων των υφιστάμενων δασμολογικών ποσοστώσεων που προβλέπονται στα πρωτόκολλα διεύρυνσης, απαιτείται η τροποποίηση του κανονισμού (ΕΚ) αριθ. 2497/2001 και του κανονισμού (ΕΚ) αριθ. 2597/2001.
(5)
Για το έτος 2004, ο όγκος των νέων δασμολογικών ποσοστώσεων και οι αυξήσεις του όγκου των υφισταμένων δασμολογικών ποσοστώσεων υπολογίζονται κατ' αναλογία του βασικού όγκου που διευκρινίζεται στα πρωτόκολλα διεύρυνσης, λαμβανομένης υπόψη της περιόδου πριν από την 1η Μαΐου 2004.
(6)
Για να διευκολυνθεί η διαχείριση ορισμένων υφιστάμενων δασμολογικών ποσοστώσεων που προβλέπονται στον κανονισμό (ΕΚ) αριθ. 2497/2001 και στον κανονισμό (ΕΚ) αριθ. 2597/2001, οι ποσότητες που εισάγονται στο πλαίσιο αυτών των ποσοστώσεων θα πρέπει να λαμβάνονται υπόψη για τον καταλογισμό στις δασμολογικές ποσοστώσεις που ανοίχθηκαν δυνάμει του κανονισμού (ΕΚ) αριθ. 2497/2001 και του κανονισμού (ΕΚ) αριθ. 2597/2001, όπως τροποποιούνται με τον παρόντα κανονισμό.
(7)
Μετά την προσχώρηση της Σλοβενίας στην Ευρωπαϊκή Ένωση, οι δασμολογικές ποσοστώσεις για τους οίνους καταγωγής του εν λόγω κράτους μέλους, όπως προβλέπεται στον κανονισμό (ΕΚ) αριθ. 2597/2001, αναμένεται να πάψουν να ισχύουν. Ως εκ τούτου, οι αναφορές στις εν λόγω ποσοστώσεις πρέπει να διαγραφούν.
(8)
Δεδομένου ότι τα πρωτόκολλα διεύρυνσης εφαρμόζονται από την 1η Μαΐου 2004, ο παρών κανονισμός θα πρέπει να εφαρμόζεται από την ίδια ημερομηνία και να τεθεί σε ισχύ το συντομότερο δυνατό.
(9)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΚ) αριθ. 2497/2001 αντικαθίσταται με το κείμενο του παραρτήματος Ι του παρόντος κανονισμού.
Άρθρο 2
Ο κανονισμός (ΕΚ) αριθ. 2597/2001 τροποποιείται ως εξής:
1)
Ο τίτλος αντικαθίσταται από τα ακόλουθα:
2)
Το άρθρο 1 αντικαθίσταται από τα ακόλουθα:
«Άρθρο 1
1. Οι οίνοι που αναφέρονται στο παράρτημα, καταγωγής Δημοκρατίας της Κροατίας ή πρώην Γιουγκοσλαβικής Δημοκρατίας της Μακεδονίας, οι οποίοι τίθενται σε ελεύθερη κυκλοφορία στην Κοινότητα, θα απαλλάσσονται από τελωνειακούς δασμούς, εντός των ορίων που προβλέπονται από τις ετήσιες κοινοτικές δασμολογικές ποσοστώσεις που εκτίθενται στο εν λόγω παράρτημα και σύμφωνα με τις διατάξεις που ορίζονται στον παρόντα κανονισμό.
2. Σε περίπτωση που μία από τις εν λόγω χώρες επιδοτήσουν τις εξαγωγές των υπό εξέταση προϊόντων, θα αναστέλλεται η απαλλαγή τελωνειακών δασμών στο πλαίσιο των δασμολογικών ποσοστώσεων που προβλέπονται στα πρόσθετα πρωτόκολλα που συναφθούν με τις αποφάσεις 2001/919/ΕΚ, 2001/918/ΕΚ και 2001/916/ΕΚ (εφεξής, πρόσθετα πρωτόκολλα για τον οίνο) για την εν λόγω χώρα.»
3)
Το άρθρο 3 αντικαθίσταται από τα ακόλουθα:
«Άρθρο 3
Κατά παρέκκλιση των όρων του σημείου 5 στοιχείο α) του παραρτήματος Ι καθενός των πρόσθετων πρωτοκόλλων για τον οίνο, οι εισαγωγές οίνου στο πλαίσιο των κοινοτικών δασμολογικών ποσοστώσεων που αναφέρονται στο άρθρο 1 παράγραφος 1 θα υπάγονται, όσον αφορά τον ορισμό της έννοιας των προϊόντων καταγωγής και των μεθόδων διοικητικής συνεργασίας, στις διατάξεις των ισχυόντων πρωτοκόλλων
-
της ενδιάμεσης συμφωνίας μεταξύ της Ευρωπαϊκής Κοινότητας και της Δημοκρατίας της Κροατίας,
-
της συμφωνίας σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Κροατίας, αφετέρου,
-
καθώς και της συμφωνίας σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της πρώην Γιουγκοσλαβικής Δημοκρατίας της Μακεδονίας, αφετέρου.»
4)
Το άρθρο 5 αντικαθίσταται από τα ακόλουθα:
«Άρθρο 5
1. Η μεμονωμένη δασμολογική ποσόστωση για τους οίνους καταγωγής Κροατίας που αναφέρεται στο μέρος Ι του παραρτήματος, με αύξοντα αριθμό 09.1588, θα αυξάνεται κάθε έτος.
2. Η ετήσια αύξηση που αναφέρεται στην παράγραφο 1 μπορεί να εφαρμόζεται μόνον αν χρησιμοποιήθηκαν τουλάχιστον 80 % της αντίστοιχης ποσότητας που ανοίχθηκε κατά το προηγούμενο έτος.
Η Επιτροπή αναθεωρεί τις ποσότητες που χρησιμοποιούνται ετησίως και εγκρίνει διατάξεις για την εφαρμογή κάθε αναγκαίας προσαρμογής των εν λόγω ποσοτήτων για την Κροατία.»
5)
Το παράρτημα αντικαθίσταται από το κείμενο του παραρτήματος ΙΙ του παρόντος κανονισμού.
Άρθρο 3
Οι ποσότητες που, σύμφωνα με τον κανονισμό (ΕΚ) αριθ. 2497/2001 και τον κανονισμό (ΕΚ) αριθ. 2597/2001, τέθηκαν σε ελεύθερη κυκλοφορία στην Κοινότητα από την 1η Ιανουαρίου 2004, εντός των ορίων των δασμολογικών ποσοστώσεων με αύξοντες αριθμούς 09.1581, 09.1582, 09.1583, 09.1584, 09.1585, 09.1586, 09.1588, 09.1589, 09.1558 και 09.1559, μετά την έναρξη ισχύος του παρόντος κανονισμού, λαμβάνονται υπόψη για τον καταλογισμό στις αντίστοιχες δασμολογικές ποσοστώσεις που καθορίζονται στο παράρτημα του κανονισμού (ΕΚ) αριθ. 2497/2001 και του κανονισμού (ΕΚ) αριθ. 2597/2001, όπως τροποποιήθηκαν από τον παρόντα κανονισμό.
Άρθρο 4
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Εφαρμόζεται από την 1η Μαΐου 2004.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Δεκεμβρίου 2004.

Labels: 3
17
18
6